ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
கோவிட்-19 தொற்று உள்ள சூழலில், நாட்டில் விவசாயிகளுக்கு போதுமான அளவு உரங்கள் கிடைக்க, உரங்கள் உற்பத்தி, போக்குவரத்து, விநியோகத்தை மத்திய உரத்துறை உன்னிப்பாக கண்காணிப்பு
கோவிட்-19 பரவலால் ஏற்பட்டுள்ள கொந்தளிப்பான சூழ்நிலையைச் சமாளிக்க, மத்திய ரசாயனம் மற்றும் உரத்துறை அமைச்சர் திரு. டி.வி.சதானந்த கவுடா, இணையமைச்சர் திரு. மான்சுக் மாண்டவியா, உரத்துறை செயலர் திரு. சாபிலேந்திர ராவல் ஆகியோர் நாட்டில் உரங்களின் உற்பத்தி, விநியோகம் ஆகிய செயல்பாடுகள் குறித்து உன்னிப்பாக கண்காணித்து வருகின்றனர். நாடு முழுவதும் விவசாயிகளுக்கு போதுமான அளவில் உரங்கள் கிடைப்பதை உறுதிப்படுத்தும் நடவடிக்கைகளில் உயர்மட்ட தலையீடுகள் மேற்கொள்ளப்படுகின்றன. உற்பத்தி மற்றும் விநியோகச் சங்கிலியில் ஏதாவது பிரச்சினை ஏற்பட்டால் அதனைச் சமாளிக்கும் நடவடிக்கைகளை உரத்துறை மிகவும் உன்னிப்பாகக் கண்காணித்து வருகிறது. போதிய அளவில் உரங்கள் கிடைப்பதை உறுதி செய்வதில், மத்திய ,மாநில அரசுகள் மற்றும் யூனியன் பிரதேச நிர்வாகங்களின் பல்வேறு முகமைகளின் முழுமையான ஒத்துழைப்பு காணப்படுகிறது.
விவசாயிகளுக்கு உரங்கள் விநியோகத்தைப் பராமரிப்பதில் மத்திய, மாநில அரசுகள் உறுதிப்பாட்டுடன் செயல்படுவது பற்றி டுவிட்டரில் குறிப்பிட்டுள்ள திரு. கவுடா, ‘’தற்போதைய உரக் கையிருப்பு நிலை நன்றாக உள்ளது’’ என்று தெரிவித்துள்ளார்.
உர விநியோகச் செயல்பாடுகளில் ஏற்படும் சிக்கல்களைக் கையாள, தேவைப்படும் போதெல்லாம் அமைச்சரங்களுக்கு இடையிலும், மாநிலங்கள் மற்றும் யூனியன் பிரதேசங்களுடனும் உரத்துறை தலையிட்டு நடவடிக்கை எடுத்து வருகிறது.
உரங்களைத் தொழிற்சாலைகளில் இருந்தும் ,துறைமுகங்களில் இருந்தும் சுமுகமாகக் கொண்டு செல்வதுடன், பொது முடக்கத்தால் மாநிலங்கள் மற்றும் யூனியன் பிரதேசங்களில் தேங்கியிருந்த உர லாரிகள் பற்றிய விவரங்களை வழங்க வேண்டும் என்று அனைத்து உரத் தயாரிப்பு நிறுவனங்களுக்கும் உரத்துறை அறிவுரை வழங்கியிருந்தது. தேங்கிக் கிடந்த உரங்களை இறக்கி வைக்கும் பணி, ரயில்வே மற்றும் அந்தந்த மாநில அரசுகளின் வேளாண் துறைகளின் ஒருங்கிணைந்த முயற்சியால் மேற்கொள்ளப்பட்டது. இது குறித்த தீவிரக் கண்காணிப்பு தினசரி மற்றும் மணிக்கணக்கு அடிப்படையில் மேற்கொள்ளப்பட்டு வருகிறது.
(Visitor Counter : 173
ரசாயனம் மற்றும் உரங்கள் அமைச்சகம்
நாளொன்றுக்கு சுமார் 50 மெட்ரிக் டன் பிராணவாயுவை உர நிறுவனங்கள் கொவிட் நோயாளிகளுக்கு வழங்கவிருக்கின்றன
உர ஆலைகளின் மூலம் நாள் ஒன்றுக்கு சுமார் 50 மெட்ரிக் டன் மருத்துவ பிராணவாயு, கொவிட் நோயாளிகளுக்கு விரைவில் கிடைக்கவுள்ளது.
மத்திய துறைமுகங்கள், கப்பல் மற்றும் நீர் வழி , ரசாயனம் மற்றும் உரங்கள் ஆகியவற்றின் இணை அமைச்சர் திரு மன்சுக் மாண்டவியா தலைமையில் நடைபெற்ற கூட்டத்தில் பொது, தனியார் மற்றும் கூட்டுறவு துறைகளைச் சேர்ந்த உர நிறுவனங்கள் தங்களது ஆலைகளில் பிராணவாயுவை உற்பத்தி செய்யும் சாத்தியக்கூறுகள் குறித்து ஆராயப்பட்டது.
உரங்கள் தயாரிக்கும் நிறுவனங்களின் தற்போதைய பிராணவாயு உற்பத்தி அளவை மாற்றியமைத்து பெருந்தொற்று சமயத்தில் உதவும் வகையில் மருத்துவ பிராணவாயுவை மருத்துவமனைகளுக்கு விநியோகிக்க நடவடிக்கைகளை மேற்கொள்ளுமாறு அமைச்சர், உர நிறுவனங்களைக் கேட்டுக்கொண்டார்.
அமைச்சரின் முன்முயற்சியை வரவேற்ற உர நிறுவனங்கள், கொவிட்-19 தொற்றுக்கு எதிரான போராட்டத்தில் இந்திய அரசுடன் இணைந்து பணியாற்ற விருப்பம் தெரிவித்தனர். இந்தக் கூட்டத்தின் சாராம்சம் பின்வருமாறு:
• இந்திய விவசாயிகள் உர கூட்டுறவு நிறுவனம் , குஜராத் மாநிலத்தில் உள்ள காலோல் ஆலையில் ஒரு மணி நேரத்திற்கு 200 கியூபிக் மீட்டர் கொள்ளளவு கொண்ட பிராணவாயு ஆலையை உருவாக்க திட்டமிட்டுள்ளது. நாளொன்றுக்கு 33,000 கியூபிக் மீட்டர் கொள்ளளவு கொண்டதாக இந்த ஆலை இருக்கும்.
• குஜராத் மாநில உரங்கள் மற்றும் ரசாயனங்கள்  நிறுவனம், தனது ஆலைகளில் சிறு மாற்றங்களை மேற்கொண்டு திரவ பிராணவாயுவை உற்பத்தி செய்யத் தொடங்கியுள்ளது.
• குஜராத் நர்மதா பள்ளத்தாக்கு உரங்கள் மற்றும் ரசாயனங்கள்  நிறுவனமும் மருத்துவ பயன்பாட்டிற்கான பிராணவாயுவை விநியோகிக்கத் தொடங்கியுள்ளது.
• ஜிஎஸ்எஃப்சி மற்றும் ஜிஎன்எஃப்சி நிறுவனங்கள் தங்களது பிராணவாயு உற்பத்தி அளவை மேம்படுத்தும் பணிகளை ஏற்கனவே தொடங்கிவிட்டன.
• இதர உர நிறுவனங்கள், நாடு முழுவதும் உள்ள பல்வேறு மருத்துவமனைகளில் மருத்துவ ஆலைகளை நிறுவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1714517
சிறப்பு சேவைகள் மற்றும் கட்டுரைகள்
மத்திய தகவல் & ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர். எல்.முருகன் நாளை அந்தமான் நிகோபார் தீவுகளுக்கு பயணம்
மத்திய தகவல் & ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர்.எல்.முருகன், அந்தமான் தீவுகளுக்கு நாளை பயணம் செல்கிறார். அவர், அந்தமான், நிகோபார் தீவுகளுக்கு 14 ஜூலை 2022 முதல் 16 ஜூலை 2022 வரை பயணம் மேற்கொள்ளவுள்ளார். அப்போது அந்தமான், நிகோபார் தீவுகளிலுள்ள ரங்கட், கதம்தலா மற்றும் போர்ட் ப்ளேயர் உள்ளிட்ட இடங்களுக்கு சென்று பார்வையிடுகிறார். இந்த 3 நாள் பயணத்தின்போது, மீன்இறங்கு தளத்தின் உள்கட்டமைப்பு வசதிகளை பார்வையிடுவதுடன், அங்குள்ள மீன்பிடித் தொழிலில் ஈடுபட்டுள்ள தொழில் முனைவோர், பயனாளர்கள் மற்றும் பொதுமக்களுடன் கலந்துரையாடவுள்ளார். இந்த பயணத்தின்போது, அரசின் முக்கிய திட்டங்கள் தொடர்பாகவும் அவர் ஆய்வு செய்கிறார். 75-வது சுதந்திர தின அமிர்தப்பெருவிழா மற்றும் நேதாஜி சுபாஷ் சந்திரபோஸ் அவர்களின் 125-வது ஆண்டு பிறந்தநாள் விழாவையொட்டி, இந்த நிகழ்ச்சிகளுக்கு ஏற்பாடு செய்யப்பட்டுள்ளது.
அப்போது, கதம்தலாவிலுள்ள ஆசாத் ஹிந்த் சேது பகுதிக்கு டாக்டர்.எல்.முருகன் செல்கிறார். தெற்கு அந்தமான், வடக்கு மற்றும் மத்திய அந்தமான் பகுதிகளை படகு மூலம் கடந்து செல்வதற்கு இரண்டு சிற்றோடைகளை பயன்படுத்த வேண்டியிருந்த நிலையில், இந்த பாலம், மக்களின் போக்குவரத்தை விரைவாகவும், எளிதாகவும் மாற்றியுள்ளது. இதன் மூலம் பயண நேரம் சேமிக்கப்படுவதுடன், மக்களின் சிக்கல்களும் தீர்ந்துள்ளது.
மீன்பிடித்தொழிலை மேம்படுத்த இந்திய அரசு பல்வேறு முயற்சிகளை செய்து வருகிறது. மீன்பிடித் துறையை மாற்றியமைப்பதிலும், நீலப்புரட்சி மூலம் நாட்டில் பொருளாதாரத்தை மேம்படுத்துவதிலும் இந்திய அரசு முக்கியத்துவம் செலுத்தி வருகிறது. மீன்பிடித் தொழிலில் உற்பத்தி மற்றும் உற்பத்தித் திறன் அதிகரிப்பு, தரத்தை அதிகரிப்பது மற்றும் வீணாவதை குறைப்பது ஆகியவற்றின் மூலம் மீன்பிடித் தொழில் செய்வோரின் வருமானத்தை உயர்த்துவதை நோக்கமாக கொண்டுள்ளது.
மத்திய அமைச்சரவை
2023முதல் 2027 வரை நகரங்களை புதுமைப்படுத்தி, ஒருங்கிணைத்து மற்றும் நிலைநிறுத்த முதலீடுகளை ஈர்க்கும் 2.0 திட்டத்துக்கு அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவைகு கூட்டத்தில், CITIIS 2.0 என்னும் நகரங்களைப் புதுமைப்படுத்தவும், ஒருங்கிணைக்கவும், நிலைநிறுத்தவும் மேற்கொள்ளப்படும் நகர முதலீடுகள் 2.0 திட்டத்துக்கு ஒப்புதல் அளிக்கப்பட்டுள்ளது. CITIIS 2.0 என்பது பிரெஞ்சு மேம்பாட்டு நிறுவனம்  , மறுகட்டமைப்புக்கான கடன் நிறுவனம் , ஐரோப்பிய ஒன்றியம் , தேசிய நகர்ப்புற விவகார நிறுவனம்  ஆகியவற்றுடன் இணைந்து வீட்டுவசதி மற்றும் நகர்ப்புற விவகார அமைச்சகத்தால், உருவாக்கப்பட்ட ஒரு திட்டமாகும். இந்த்த் திட்டம் நான்கு ஆண்டுகளுக்கு, அதாவது 2023 முதல் 2027 வரை செயல்படுத்தப்படும்.
நகர அளவில் ஒருங்கிணைந்த கழிவு மேலாண்மை, மாநில அளவில் பருவநிலை சார்ந்த சீர்திருத்த நடவடிக்கைகள், தேசிய அளவில் நிறுவனங்களை வலுப்படுத்துதல் மற்றும் அறிவைப் பரப்புதல் ஆகியவற்றில் கவனம் செலுத்துவதன் மூலம் சுழற்சில் பொருளாதாரத்தை மேம்படுத்தும் போட்டித் திட்டங்களுக்கு இந்தத் திட்டம் ஆதரவளிக்கும்.
CITIIS 2.0க்கான நிதியில் ரூ.1760 கோடி கடன் , , ஐரோப்பிய ஒன்றியம் வழங்கும் ரூ.106 கோடி தொழில்நுட்ப உதவி மானியம் ஆகியவை அடங்கும்.
CITIIS 1.0 இன் அனுபவம், வெற்றிகளை மேம்படுத்துவதையும் அளவிடுவதையும் CITIIS 2.0 நோக்கமாகக் கொண்டுள்ளது. CITIIS 1.0 வின் மொத்தச் செலவு ரூ 933 கோடி .
சுற்றுலா அமைச்சகம்
சுற்றுலா அமைச்சகத்தின் பிரசாத் திட்டத்தின்கீழ் ‘குஜராத் மாநிலம் சோம்நாத் பகுதியில் பயணிகளுக்கான வசதிகளை மேம்படுத்தும்’ திட்டத் தொடக்க விழாவில் மத்திய சுற்றுலா  அமைச்சர் திரு. பிரகலாத் சிங் படேல் காணொலி காட்சி வழியாகக் கலந்து கொண்டார்
குஜராத் மாநிலம் சோம்நாத் பகுதியில் பயணிகளுக்கான வசதிகளை மேம்படுத்தும்’ திட்டத்திற்காக இன்று நடைபெற்ற தொடக்க விழாவில் மத்திய சுற்றுலா  அமைச்சர் திரு. பிரகலாத் சிங் படேல் குஜராத் மாநில முதல்வர் திரு. விஜய்பாய் ரூபானியுடன் காணொலி வழியாக இணைந்து கொண்டார். 2017ஆம் ஆண்டு மார்ச் மாதத்தில் பிரசாத் திட்டத்தின்கீழ் ஒப்புதல் அளிக்கப்பட்ட ‘குஜராத் மாநிலம் சோம்நாத் பகுதியில் பயணிகளுக்கான வசதிகளை மேம்படுத்தும்’ திட்டம் ரூ. 45.36 கோடி செலவில் வெற்றிகரமாக நிறைவேற்றப்பட்டுள்ளது. இத்திட்டத்தின்கீழ் வாகன நிறுத்தங்கள், சுற்றுலா வசதிகளுக்கான மையம், திடக்கழிவு மேலாண்மை ஆகியவை உலகத் தரத்தில் உயர்தரமான வகையில் உருவாக்கப்பட்டுள்ளன.
மத்திய அரசு வழங்கியிருந்த நிதியை முழுமையாகப் பயன்படுத்தி சர்வதேச தரத்தில் இந்த வசதிகளை உருவாக்கியதற்காக திரு. படேல் மாநில அரசிற்கு பாராட்டுதல்களைத் தெரிவித்தார். சுற்றுலாத் துறையின் கீழ் தேவைப்படுகின்ற அனைத்து உதவிகளையும் ஒத்துழைப்பையும் மத்திய சுற்றுலா அமைச்சகம் செய்யும் என்றும் மாநில அரசிடம் அமைச்சர் உறுதி கூறினார்.
தல யாத்திரை மற்றும் பாரம்பரிய தலங்கள் என அடையாளம் காணப்பட்ட பகுதிகளை ஒருங்கிணைந்த வகையில் மேம்படுத்துவது என்ற நோக்கத்துடன் 2014-15 நிதியாண்டில் சுற்றுலா அமைச்சகம் இந்த பிரசாத்  திட்டத்தை ஒரு தேசிய இயக்கமாகத் தொடங்கியது.  இந்த சுற்றுலாத் தலங்களின் நுழைவுப் பகுதிகள், இறுதிப் பகுதிக்கான தொடர்பு வசதி, தகவல்/விளக்கத்திற்கான மையங்கள், ஏடிஎம்/பணப் பரிமாற்றம், சுற்றுச் சூழலுக்கு உகந்த வகையிலான போக்குவரத்து வசதிகள், புதுப்பிக்கத்தக்க மின்சார ஆதாரங்களைக் கொண்டு அந்தப் பகுதிகளின் விளக்கு வசதி, ஒளியூட்டும் வசதி, வாகன நிறுத்த வசதி, குடிநீர், கழிப்பறைகள், பொருட்களை வைக்கும் அறைகள், காத்திருக்கும் அறைகள், முதலுதவி மையங்கள், கைத்தொழில் கூடங்கள், சந்தைகள், நினைவுப் பரிசுப் பொருட்களுக்கான கடைகள், உணவகங்கள், மழைக்காலங்களில் ஒதுங்குவதற்கான நிழற்குடைகள், தொலைத்தொடர்பு வசதிகள், இணைய தொடர்பு வசதிகள் போன்ற அடிப்படையான சுற்றுலாப் பயணிகளுக்கான வசதிகள் ஆகியவற்றுக்கான கட்டமைப்பு மேம்பாட்டை மேற்கொள்வதே இத்திட்டத்தின் நோக்கமாகும்.
சுற்றுலா அமைச்சகம்
உத்தரப் பிரதேச மாநிலம் வாரணாசியில் பிரசாத் திட்டங்களை பிரதமர் திரு நரேந்திர மோடி திறந்து வைத்து நாட்டுக்கு அர்ப்பணித்தார்
“பிரசாத் திட்டம்- பகுதி II-ன் கீழ் வாரணாசி மேம்பாட்டு திட்டத்தின்” கீழ் அமைக்கப்பட்ட சுற்றுலா வசதி மையம் மற்றும் “பிரசாத் திட்டத்தின் கீழ் வாரணாசியில் ஆற்று பயண மேம்பாட்டு திட்டத்தின்” கீழ் அஸ்ஸி காட்டில் இருந்து ராஜ்காட் வரையிலான படகு பயணம் உள்ளிட்ட பல்வேறு வளர்ச்சி திட்டங்களை வாரணாசியில் பிரதமர் திரு நரேந்திர மோடி இன்று திறந்து வைத்தார்.
உத்தரப் பிரதேச ஆளுநர் திருமதி ஆனந்திபென் பட்டேல், உத்தரப் பிரதேச முதல்வர் திரு யோகி ஆதித்யநாத், அமைச்சர் திரு நீல்கண்ட் திவாரி மற்றும் நாடாளுமன்ற உறுப்பினர் திரு சுரேந்திர நாராயண் சின்ஹா ஆகியோர் நிகழ்ச்சியில் பங்கேற்றனர்.
“பிரசாத் திட்டம்- பகுதி II-ன் கீழ் வாரணாசி மேம்பாட்டு திட்டம்” 2018 பிப்ரவரியில் ரூ 44.69 கோடி மதிப்பீட்டில் சுற்றுலா அமைச்சகத்தால் ஒப்புதல் அளிக்கப்பட்டது. ‘பஞ்ச்கோஷி பாத்’, ‘பக்தர்கள் வசதி மையம்’, ‘ராமேஷ்வர்’, ‘சாலை மேம்பாடு’ மற்றும் ‘வழிகாட்டி பலகைகள்’ ஆகிய கூறுகள் வெற்றிகரமாக நிறைவு செய்யப்பட்டு நாட்டுக்கு அர்ப்பணிக்கப்பட்டன.
“பிரசாத் திட்டத்தின் கீழ் வாரணாசியில் ஆற்று பயண மேம்பாட்டு திட்டம்” 2018 பிப்ரவரியில் ரூ 10.72 கோடி மதிப்பீட்டில் சுற்றுலா அமைச்சகத்தால் ஒப்புதல் அளிக்கப்பட்டது. ‘பயணிகள் மற்றும் சுற்றுலா வாகனம்’, ‘படகு இறங்கு துறை’, ‘ஒலி, ஒளி அமைப்புகள்’ மற்றும் ‘சிசிடிவி கண்காணிப்பு’ ஆகிய கூறுகள் வெற்றிகரமாக நிறைவு செய்யப்பட்டு நாட்டுக்கு அர்ப்பணிக்கப்பட்டன.
இந்திய அரசு வழங்கிய நிதியை சிறப்பாக பயன்படுத்தி சர்வதேச தரத்திலான வசதிகளை உருவாக்கியதற்காக மாநில அரசுக்கு பிரதமர் பாராட்டு தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735970
ஜல்சக்தி அமைச்சகம்
தேசிய நதிநீர் இணைப்பு திட்டம்
நாடாளுமன்றத்தின் மக்களவையில் கேள்வி ஒன்றுக்கு ஜல்சக்தி துறை இணையமைச்சர் திரு பிஷ்வேஸ்வர் துடு எழுத்துபூர்வமாக தாக்கல் செய்தி பதிலில் கூறியதாவது:
தண்ணீர் அதிகம் உள்ள ஆற்று பகுதியில் இருந்து, தண்ணீர் குறைவாக உள்ள ஆறுகளுக்கு தண்ணீரை அனுப்ப கடந்த 1980ம் ஆண்டு அப்போதைய நீர்பாசனத்துறை அமைச்சகம் தேசிய முன்னோக்கு திட்டத்தை உருவாக்கியது. தேசிய முன்னோக்கு திட்டத்தின் கீழ், தேசிய நீர் மேம்பாட்டு முகமை, இணைப்பதற்கு சாத்தியமான 30 ஆறுகளை அடையாளம் கண்டது. மகாநதி, கோதாவரி, கிருஷ்ணா, பெண்ணாறு, காவிரி, கென்-பெட்வா, நர்மதா, நேத்ராவதி, பம்பை உட்பட பல நதிநீர் இணைப்பு திட்டங்களின் விவரங்கள் கீழ்கண்ட இணைப்பில் கொடுக்கப்பட்டுள்ளன.
இந்த நதிநீர் இணைப்பு திட்டங்கள் அமலாக்கம் சம்பந்தப்பட்ட மாநிலங்களின் சம்மதத்தை பொருத்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777259
(Visitor Counter : 184
பாதுகாப்பு அமைச்சகம்
ராணுவத்தின் மின்னணு மற்றும் இயந்திரப் பொறியாளர் பிரிவின் 78-வது நிறுவன தின கொண்டாட்டம்
தனது 78-வது நிறுவன தினத்தை 2020 அக்டோபர் 15 அன்று கொண்டாடிய மின்னணு மற்றும் இயந்திர பொறியாளர் படைப்பிரிவு, இந்திய ராணுவத்தின் உபகரணங்கள் மற்றும் ஆயுத அமைப்புகளுக்கு பொறியியல் ஆதரவு அளிப்பதை கடமையாகக் கொண்டுள்ளது.
தொழில்நுட்பம் மற்றும் புதுமைகளின் சக்தியை முழுமையாக பயன்படுத்தி ராணுவ உபகரணங்கள் மற்றும் ஆயுதங்களின் வடிவமைப்பு முதல் இறுதி பயன்பாடு வரை முழு பொறியியல் ஆதரவையும் இந்த பிரிவு அளிக்கிறது.
கொவிட்-19 பெருந்தொற்றின் போது வெண்டிலேட்டர் உள்ளிட்ட அத்தியாவசிய மருத்துவ உபகரணங்கள் தயார் நிலையில் இருப்பதை இந்த பிரிவு உறுதி செய்து தனது திறமையை நிரூபித்தது
சாகச விளையாட்டுக்களிலும் தனது முத்திரையை மின்னணு மற்றும் இயந்திர பொறியாளர் பிரிவு பதித்துள்ளது. மில்கா சிங், கர்னல் ஜே கே பஜாஜ், லெப்டினன்ட் கர்னல் விஷால் அலாவாத் ஆகியோர் இத்தகைய போட்டிகளில் வெற்றி வாகை சூடி உள்ளனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664806
(Visitor Counter : 81
பாதுகாப்பு அமைச்சகம்
இந்தியா நேபாளம் கூட்டு ராணுவ பயிற்சி சூர்யா கிரண் 13 விரைவில் தொடக்கம்
இந்தியா மற்றும் நேபாளம் இடையிலான கூட்டு ராணுவ பயிற்சியான சூர்யா கிரண் 13 பிதோராகர் என்ற இடத்தில் 2018 மே 30 முதல் ஜூன் 12 வரை நடைபெறும். இந்தப் பயிற்சியில் இந்தியா மற்றும் நேபாள ராணுவத்தை சேர்ந்த சுமார் 300 வீரர்கள் கலந்து கொண்டு ஊடுருவல் மற்றும் பயங்கரவாதத்துக்கு எதிரான செயல்பாடுகளில் தாம் பெற்ற அனுபவத்தை பகிர்ந்து கொள்வார்கள்.
இந்தக் கூட்டு ராணுவ பயிற்சி பாதுகாப்பு ஒத்துழைப்பை விரிவுபடுத்தி, இரு நாடுகளுக்கு இடையிலான இருதரப்பு உறவுகளை பலப்படுத்தும்.
(Visitor Counter : 68
உள்துறை அமைச்சகம்
தில்லியில் 10,000 படுக்கைகளுடன் கூடிய ‘’ சர்தார் பட்டேல் கோவிட் கவனிப்பு மையத்தின்’’ முன்னேற்பாடுகள் பற்றி மத்திய உள்துறை அமைச்சர் திரு. அமித் ஷா நேற்று ஆய்வு.
மத்திய உள்துறை அமைச்சர் திரு. அமித் ஷா, தில்லி ராதா சுவாமி சத்சங் பீஸ்-ல் 10,000 படுக்கைகளுடன் அமைந்துள்ள ‘’ சர்தார் பட்டேல் கோவிட் கவனிப்பு மையத்தில்’’ மேற்கொள்ளப்பட்டுள்ள முன்னேற்பாடுகள் பற்றி நேற்று ஆய்வு மேற்கொண்டார். ‘’10,000 படுக்கைகளுடன் கூடிய இந்த மையம் தில்லி மக்களுக்கு பெரிய நிவாரணத்தை வழங்கக்கூடியதாக இருக்கும்’’ என்று திரு.அமித் ஷா கூறினார்.
‘’இந்தச் சிக்கலான நேரத்தில், இத்தகைய கோவிட் கவனிப்பு மையத்தை இயக்கி வரும் இந்தோ-திபெத் எல்லை காவல்படையினரை நான் பாராட்டுகிறேன். தில்லி மக்களுக்கும் அதன் மூலம் நாட்டுக்கும் சேவை புரியும் ஈடுபாட்டு உணர்வு ஒப்பிட முடியாததாகும்’’ என்று மத்திய உள்துறை அமைச்சர் கூறினார். பிரதமர் திரு. நரேந்திர மோடி தலைமையிலான மத்திய அரசு நாட்டு மக்களுக்கு இயன்ற அனைத்து உதவிகளையும் வழங்க உறுதி பூண்டுள்ளதாக திரு. அமித் ஷா குறிப்பிட்டார்.
இந்த மிகப்பெரிய கோவிட் கவனிப்பு வசதியை உருவாக்கியதில் உதவிய ராதா சுவாமி சத்சங்க் பீஸ் மற்றும் இதர பிரிவினருக்கு மத்திய உள்துறை அமைச்சர் நன்றி தெரிவித்தார். மத்திய உள்துறை இணையமைச்சர் திரு. ஜி. கிஷன் ரெட்டி, தில்லி முதலமைச்சர் திரு. அரவிந்த் கெஜ்ரிவால், மத்திய உள்துறை செயலர் திரு.அஜய் பல்லா மற்றும் தில்லி அரசின் மூத்த அதிகாரிகள் இந்த நிகழ்ச்சியில் கலந்து கொண்டனர்.
.
சுகாதாரம் மற்றும் குடும்ப நலத்துறை அமைச்சகம்
31 கோடி: இந்தியாவில் செலுத்தப்பட்டுள்ள மொத்த தடுப்பூசிகளின் எண்ணிக்கை
குறிப்பிடத்தக்க சாதனையாக இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 31 கோடியைக் கடந்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 42,00,839 முகாம்களில் 31,50,45,926 தடுப்பூசிகள் போடப்பட்டுள்ளன. கடந்த 24 மணி நேரத்தில் 61,19,169 தடுப்பூசிகள் செலுத்தப்பட்டுள்ளன.
இந்தியாவில் கடந்த 24 மணி நேரத்தில் 48,698 பேர் புதிதாக பாதிக்கப்பட்டுள்ளனர். இதையடுத்து, 19-வது நாளாக அன்றாட புதிய பாதிப்புகள் 1 லட்சத்திற்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சைப் பெறுவோரின் எண்ணிக்கை 86 நாட்களுக்குப் பிறகு 5,95,565 ஆகக் குறைந்துள்ளது. இது, நாட்டின் மொத்த பாதிப்பில் வெறும் 1.97 சதவீதமாகும்.
சிகிச்சைப் பெறுவோரின் எண்ணிக்கையில் கடந்த 24 மணி நேரத்தில் 17,303 சரிந்துள்ளது.
தொடர்ந்து 44-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 64,818 பேர் குணமடைந்து வீடு திரும்பியுள்ளார்கள்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விடக் கூடுதலாக 16,120 பேர் குணமடைந்தனர்.
இதுவரை மொத்தம் 2,91,93,085 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 96.72 சதவீதமாக அதிகரித்துள்ளது.
கடந்த 24 மணி நேரத்தில் 17,35,781 பரிசோதனைகளும், இந்தியாவில் இதுவரை மொத்தம் 39,95,68,448 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.97 சதவீதமாகவும், தினசரி தொற்று உறுதி விகிதம் 2.79 சதவீதமாகவும் இன்று பதிவாகியுள்ளது. தொடர்ந்து 19 நாட்களாக இந்த எண்ணிக்கை 5 சதவீதத்திற்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730458
------
(Visitor Counter : 217
உள்துறை அமைச்சகம்
முன்னாள் குடியரசுத் தலைவர் திரு.பிரணாப் முகர்ஜி மறைவுக்கு மத்திய உள்துறை அமைச்சர் திரு.அமித் ஷா இரங்கல்
மத்திய உள்துறை அமைச்சர் திரு.அமித் ஷா, முன்னாள் குடியரசுத் தலைவர் பாரத ரத்னா திரு.பிரணாப் முகர்ஜி மறைவுக்கு இரங்கல் தெரிவித்துள்ளார். அவர் வெளியிட்டுள்ள இரங்கல் செய்தியில், பல்லாண்டுகளாக இந்திய அரசியலில் அயராது பணியாற்றி வந்த திரு.பிரணாப் முகர்ஜி அவர்கள், நாட்டை வலுப்படுத்துவதற்கும் கடுமையாக உழைத்தவர் என்றும் அவரது விலைமதிப்பற்ற பங்களிப்புகளை மறக்க இயலாது என்றும் கூறியுள்ளார்.
விரிவான தகவல்களுக்கு - https://pib.gov.in/PressReleasePage.aspx?PRID=1650448
-------
(Visitor Counter : 74
சமூக நிதி மற்றும் அதிகாரமளித்தல் அமைச்சகம்
“போதைப் பொருள் இல்லாத இந்தியா பிரச்சாரத்தில்” ஈடுபடும் 32 மாநிலங்களின் செயலாளர்கள், 272 மாவட்ட ஆட்சியர்கள் கலந்துகொள்ளும் கூட்டத்தில் காணொலிக் காட்சி மூலம் திரு.தாவர்சந்த் கெலாட் நாளை உரையாற்றுகிறார்
“போதைப் பொருள் இல்லாத இந்தியா” பிரச்சாரத்தில் ஈடுபடும் 272 மாவட்ட ஆட்சியர்கள், 32 மாநிலச் செயலாளர்கள், 500-க்கும் மேற்பட்ட அரசுசாரா அமைப்புகள்/தன்னார்வ அமைப்புகள், போதைப் பொருள் கட்டுப்பாட்டுப் பிரிவு அதிகாரிகள், போதைப் பொருள் பழக்க தடுப்பு சிகிச்சையில் ஈடுபட்டுள்ள நிபுணர்கள், எய்ம்ஸ் நிபுணர்கள் மற்றும் மாநிலங்கள் மற்றும் மாவட்ட அளவில் இந்தப் பிரச்சாரத்தில் ஈடுபடும் அனைத்து அதிகாரிகள் மத்தியில் மத்திய சமூக நீதி மற்றும் மேம்பாட்டுத் துறை அமைச்சர் திரு.தாவர்சந்த் கெலாட் நாளை  மாலை 4 மணிக்கு உரையாற்றுகிறார். தேசிய தகவல் மையத்தின் காணொலிக்காட்சி மூலம் அவர் உரையாற்றுவது, இந்தப் பிரச்சாரத்தைத் தொடங்குவதற்கு குறிப்பிடத்தக்க அளவுக்கு ஊக்குவிப்பாக இருக்கும். இந்த நிகழ்ச்சியின்போது, சமூகநீதி மற்றும் மேம்பாட்டுத் துறைக்கான இணை அமைச்சர்கள் திரு.கிரிஷன்பால் குர்ஜார், திரு.ராம்தாஸ் அதவாலே, திரு.ரத்தன் லால் கட்டாரியா ஆகியோரின் செய்திகளும் வெளியிடப்பட உள்ளன. இந்த நிகழ்ச்சியில், போதை இல்லாத இந்தியா பிரச்சார காலத்தில் மேற்கொள்ள உள்ள பணிகள் மற்றும் பிரச்சாரத்தின் அம்சங்கள் குறித்து பவர் பாயின்ட் மூலம் எடுத்துரைக்கப்பட உள்ளது.
இந்த நிகழ்ச்சியின்போது, புதுதில்லியின் துவாரகாவில் கட்டப்பட்டுள்ள தேசிய சமூகப் பாதுகாப்பு கல்வி நிறுவனத்தின் புதிய கட்டிடத்தை காணொலிக்காட்சி மூலம் திரு.கெலாட் திறந்துவைக்க உள்ளார். தேசிய சமூகப் பாதுகாப்பு கல்வி நிறுவனம், கடந்த 2002-ம் ஆண்டு ஜூலை 15-ல் தன்னாட்சி பெற்ற அமைப்பாக மாறியது. சமூக பாதுகாப்புத் துறையில் தலைமை பயிற்சி மற்றும் ஆராய்ச்சி கல்வி நிறுவனமாக செயல்பட்டு வருகிறது. போதைப் பழக்க தடுப்பு நடவடிக்கைகளுக்கான மனித வளங்களை மேம்படுத்துவது, மூத்த குடிமக்கள் மற்றும் திருநங்கைகளின் நலன், பிச்சை எடுப்பதை தடுப்பது மற்றும் பிற சமூக பாதுகாப்பு விவகாரங்களில் இந்தக் கல்வி நிறுவனம் கவனம் செலுத்துகிறது. இது போதைப் பொருளுக்கான தேவையைக் குறைப்பது மற்றும் மூத்த குடிமக்களுக்கான தேசிய செயல் திட்டத்தின்கீழ் செயல்படுத்தப்படும் பல்வேறு திட்டங்களை அமல்படுத்துவதை உறுதிப்படுத்துவதோடு, சமூகப் பாதுகாப்பு திட்டங்கள் குறித்து இந்திய அரசுக்கு தகவல்களைத் தெரிவிக்கிறது மற்றும் இந்தத் துறையில் பயிற்சி, ஆராய்ச்சியை நடத்துகிறது.
கனரகத் தொழில்கள் அமைச்சகம்
ஃபேம் திட்டத்தின் இரண்டாம் கட்டமாக 7, 45, 713 மின்சார வாகனங்களுக்கு 2022 டிசம்பர் 7ம் தேதி வரை ரூ. 3200 கோடி தேவைக்கான ஊக்கத்தொகை வழங்கி ஆதரவு
இந்தியாவில் மின்சார வாகனங்களுக்கு மாறுதல் மற்றும் உற்பத்தி என்ற ஃபேம் திட்டத்தின் இரண்டாம் கட்டமாக 7 லட்சத்து 45 ஆயிரத்து 713 வாகனங்களுக்கு 2022 டிசம்பர் 7ம் தேதி வரை ஆதரவளிக்கப்பட்டு இருக்கிறது. இதற்காக தேவைக்கான ஊக்கத்தொகையான ரூ.3200 கோடி வழங்கப்பட்டுள்ளது. இந்த திட்டத்தின் கீழ், 26 மாநிலங்கள் மற்றும் யூனியன் பிரதேசங்களில் 65 நகரங்களில் 6 ஆயிரத்து 315 மின்சார பேருந்துகளுக்கு மத்திய கனரகத் தொழில் அமைச்சகம் ஒப்புதல் அளித்துள்ளது.
கடந்த 2019ம் ஆண்டு ஏப்ரல் 1ம் தேதி முதல் இந்தத் திட்டம் செயல்படுத்தப்பட்டு வருகிறது. ரூ. 10,000 கோடி நிதி ஒதுக்கப்பட்டுள்ள இந்தத் திட்டம், பொது மற்றும் தனியார் பங்களிப்புடன் கூடிய மின்சார போக்குவரத்தை ஊக்குவிப்பதை குறிக்கோளாகக் கொண்டுள்ளது. இதன்படி 7090 மின்சார பேருந்துகளுக்கும், 5 லட்சம் மின்சார 3 சக்கர வாகனங்களுக்கும், 55 ஆயிரம் மின்சார கார்களுக்கும், 10 லட்சம் மின்சார இரண்டு சக்கர வாகனங்களுக்கும், ஊக்கத்தொகை வழங்கப்படுகிறது. இந்த வாகனங்களை வாங்கும் வாடிக்கையாளர்களை ஊக்குவிக்கும் வகையில் இந்த தொகை அவர்களுக்கு வழங்கப்படுகிறது.
ஃபேம் திட்டத்தை அமல்படுத்துவதில் உள்ள சவால்களை தீர்க்க ஏதுவாக, பின்வரும் நடவடிக்கைகளை மத்திய அரசு எடுத்துள்ளது.
- மின்சார வாகனங்களில் பயன்படுத்தப்படும் மேம்படுத்தப்பட்ட ரசாயன செல் எனப்படும் பேட்டரி உற்பத்திக்காக உற்பத்தியுடன் தொடர்புடைய ஊக்கத்தொகைத் திட்டத்திற்கு கடந்த 2021 மே 12ம் தேதி மத்திய அரசு ஒப்புதல் அளித்தது. இதன் மூலம் மின்சார வாகனங்களின் விலையும் குறைந்து வருகிறது.
- மின்சார வாகனங்களுக்கு விதிக்கப்பட்ட ஜிஎஸ்டி எனப்படும் சரக்கு மற்றும் சேவை வரி 12 சதவீதத்தில் இருந்து 5 சதவீதமாகக் குறைக்கப்பட்டுள்ளது. அதேபோல், மின்சார வாகனங்களுக்கான சார்ஜிங் நிலையங்களுக்கு விதிக்கப்பட்ட ஜிஎஸ்டி 18 சதவீதத்திலிருந்து 5 சதவீதமாக குறைக்கப்படுகிறது.
- பேட்டரியால் இயங்கக்கூடிய மின்சார வாகனங்களுக்கு பசுமை லைசன்ஸ் பிளேட்டுகள் வழங்கப்படும் என மத்திய சாலைப் போக்குவரத்து மற்றும் நெடுஞ்சாலைத் துறை அமைச்சகம் அறிவித்துள்ளது. மேலும் இந்த வாகனங்களை பயன்படுத்துவோர் உரிமையாளர் அனுமதி பெறுவதில் இருந்து விலக்கு அளிக்கப்படுவதாகவும் அறிவிக்கப்பட்டுள்ளது.
- மின்சார வாகனங்களுக்கு சாலை வரிகளில் இருந்து விலக்கு அளிக்குமாறு மாநில அரசுகளுக்கு மத்திய சாலைப் போக்குவரத்து மற்றும் நெடுஞ்சாலைத் துறை அமைச்சகம் அறிவுறுத்தியுள்ளது. இதன் மூலம் மின்சார வாகனங்களின் விலை குறையும்.
மக்களவையில் இன்று எழுப்பப்பட்ட கேள்விக்கு மத்திய கனரகத் தொழில் துறை இணையமைச்சர் கிருஷன் பால் குர்ஜார் எழுத்துப்பூர்வமாக அளித்த பதிலில் இதனை தெரிவித்துள்ளார்.
நிலக்கரி அமைச்சகம்
நிர்வாக பணியாளர்கள் அல்லாதவர்களின் ஊதிய ஒப்பந்தத்தை விரைவில் முடிவுக்குக் கொண்டு வர நிலக்கரி இந்தியா நிறுவனம் திட்டம்
நிலக்கரி இந்தியா நிறுவனம், தேசிய நிலக்கரி ஊதிய ஒப்பந்தம்11-ன் கீழ், இதுவரை 5 கூட்டங்களை நடத்தியுள்ளதாக நிலக்கரி அமைச்சகம் தெரிவித்துள்ளது. நிர்வாக பணியாளர் அல்லாதோர்களின் ஊதியம் குறித்து இருதரப்பிற்கும் சுமூகமான முடிவை விரைவில் எடுக்க நிறுவனம் திட்டமிட்டுள்ளது.
நிலக்கரி இந்தியா நிறுவனம் அதன் தொழில் சங்கங்களுடன் இணக்கமான உறவைப் பேணுவதுடன், நிலக்கரித் துறையின் முக்கியத்துவத்தைக் கருத்தில் கொண்டு ஊழியர்களிடையே முரண்பாடுகளையும், வேலைநிறுத்தங்களையும் தவிர்க்க முயற்சி எடுத்து வருகிறது. இது தொடர்பாக பேச்சுவார்த்தைகள் நடைபெற்று வருகின்றன. பொதுவாக இதுபோன்ற முடிவுகளை எடுக்க சிறு கால அவகாசம் எடுக்கும்.
முந்தைய மூன்று ஊதிய ஒப்பந்தங்களை வெற்றிகரமாக முடித்த நாட்டின் முதல் மத்திய பொதுத்துறை நிறுவனம் நிலக்கரி இந்தியா நிறுவனம் என்பது குறிப்பிடத்தக்கது. அந்த அடிப்படையில், இந்த முறையும் ஊதிய ஒப்பந்தத்தை விரைவாக முடிக்க முடியும் என நிலக்கரி இந்தியா நிறுவனம் நம்புகிறது.
மேற்கூறிய விளக்கத்துக்கு முரணான எந்த ஒரு அறிக்கையும் உண்மைக்குப் புறம்பானது அல்லது ஒருதலைப்பட்சமானது என்று தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 1.35 கிலோ தங்கம் பறிமுதல் : ஒருவர் கைது
துபாயில் இருந்து கடத்தி வரப்பட்ட 1.35 கிலோ தங்கத்தை சென்னை விமான நிலையத்தில், சுங்க அதிகாரிகள் பறிமுதல் செய்தனர்.
இவற்றின் மதிப்பு ரூ. 62.35 லட்சம்.
உளவுத்துறையின் தகவல் அடிப்படையில் துபாயிலிருந்து சென்னைக்கு எமிரேட்ஸ் விமானம் மூலம் வந்த சென்னையைச் சேர்ந்த அபுபக்கர் 49 என்பவரை சுங்க அதிகாரிகள் இடைமறித்து சோதனை செய்தனர்.
அவரது சாக்ஸில் இருந்து 4 பிளாஸ்டிக் பைகளில் தங்கப் பசையும், கால் முட்டியில் அணியும் உறையிலிருந்து 2 பிளாஸ்டிக் பைகளில் தங்கப் பசையும் பறிமுதல் செய்யப்பட்டன.
மொத்தம் 6 பிளாஸ்டிக் பைகளில் இருந்து 1.52 கிலோ தங்கப் பசை பறிமுதல் செய்யப்பட்டது. இவற்றிலிருந்து 24 கேரட் தங்கம் 1.35 கிலோ பிரித்தெடுக்கப்பட்டது.
இவற்றின் மதிப்பு ரூ.62.35 லட்சம். இதை கடத்தி வந்த அபுபக்கர் என்ற பயணி கைது செய்யப்பட்டு, மேலும் விசாரணை நடப்பதாக சென்னை சர்வதே விமான நிலைய சுங்க ஆணையர் விடுத்துள்ள செய்தி குறிப்பில் தெரிவித்துள்ளார்.